Diari Oficial de la Generalitat Valenciana


Sumari del DOGV 9215, del 15-11-2021 (2021/11910)

ORDRE 8/2021, de 5 de novembre, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta de Requena-Utiel/Valle de Cofrentes-Ayora.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9215

Data del DOGV
:   15-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11966


Data del document
:   05-11-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

ORDRE 8/2021, de 5 de novembre, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta de Requena-Utiel/Valle de Cofrentes-Ayora. [2021/11928]  
Preàmbul  
  
L'article 49.1.15a de l'Estatut d'Autonomia atribueix a la Generalitat la competència exclusiva en matèria de transport terrestre l'itinerari del qual discórrega íntegrament en el seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, estableix en el seu article 18 que el servei del taxi es prestarà, «dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports amb informe previ, en cas de règim de preus autoritzats, de l'òrgan autonòmic competent en matèria de preus.» Així mateix aquesta llei permet la regulació dels mitjans de pagament i l'obligatorietat del canvi de moneda.  
  
L'àrea de prestació conjunta de Requena-Utiel/Valle de Cofrentes-Ayora va ser creada mitjançant la Resolució de 20 de gener de 2012 (DOGV 6705, 02.02.2012).  
La Llei 2/2015, de 30 de març, de desindexació de l'economia espanyola (BOE 77, 31.03.2015), indica en l'article 3.1, relatiu a l'àmbit d'aplicació de la llei, que «El que es disposa en aquesta llei serà aplicable: a) A les revisions de qualsevol valor monetari en la determinació del qual intervinga el sector públic».  
Ja que són les tarifes del taxi un valor monetari definit per l'Administració, i s'ha apreciat un increment significatiu en els costos d'explotació del servei, i amb la finalitat de compensar aquesta evolució a l'alça, es considera necessari procedir a la revisió de les tarifes urbanes de l'àrea de prestació conjunta de Requena-Utiel/Valle de Cofrentes-Ayora.  
  
Amb aquesta ordre es compleixen els principis de bona regulació als quals es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. Així, la norma és respectuosa amb el principi de necessitat puix que l'aprovació de tarifes ha de realitzar-se amb la periodicitat necessària per a assegurar l'equilibri econòmic de l'activitat i la suficiència del servei. És respectuosa amb els principis d'eficàcia, eficiència i proporcionalitat, ja que amb aquesta s'aconsegueix el fi perseguit amb els mitjans adequats; i amb els principis de transparència i participació exigits per la normativa bàsica estatal i autonòmica en aquesta matèria, ja que s'ha donat participació a associacions de consumidors, organitzacions professionals del taxi i les administracions directament implicades.  
  
Per tot això, en virtut del que es disposa en els articles 28.e i 43 de la Llei 5/1983, de 30 de desembre, del Consell, de l'article 18 de la Llei 13/2017, de 8 de novembre, de la Generalitat, del taxi de la Comunitat Valenciana, de l'article 134 del Decret 105/2019, de 5 de setembre, pel qual s'estableix l'estructura orgànica bàsica de la Presidència i de les conselleries de la Generalitat, prèvia audiència de les associacions professionals del sector i de consumidors i usuaris, amb els informes previs de l'Advocacia General de la Generalitat i de la Comissió de Preus de la Generalitat, complits els tràmits procedimentals previstos en el Decret 24/2009, de 13 de febrer, del Consell, sobre la Forma, l'estructura i el procediment d'elaboració dels projectes normatius de la Generalitat, i conformement amb el Consell Jurídic Consultiu,  
  
  
ORDENE  
  
Article 1. Objecte  
És objecte d'aquesta ordre regular les tarifes urbanes del taxi en l'àrea de prestació conjunta de Requena-Utiel/Valle de Cofrentes-Ayora, conformada en l'actualitat pels municipis d'Ayora, Camporrobles, Caudete de las Fuentes, Chera, Cofrentes, Cortes de Pallás, Fuenterrobles, Jalance, Jarafuel, Requena, Siete Aguas, Sinarcas, Teresa de Cofrentes, Utiel, Venta del Moro, Villargordo del Cabriel i Zarra, en desenvolupament de la Llei 13/2017, de 8 de novembre, de la Generalitat, del taxi de la Comunitat Valenciana.  
  
Article 2. Tarifes de l'àrea de prestació conjunta de Requena-Utiel/Valle de Cofrentes-Ayora  
Els serveis de transport públic de persones en automòbils de turisme de l'àrea de prestació conjunta de Requena-Utiel/Valle de Cofrentes-Ayora, que es realitzen o transcórreguen en l'àmbit territorial de l'àrea, es regiran per les següents tarifes (IVA inclòs).  
Tarifa 1:  
S'aplicarà els dies laborables en horari diürn.  
Baixada de bandera: 3,11 euros.  
Preu per km recorregut: 1,19 euros.  
Preu per hora d'espera: 18,20 euros.  
Tarifa 2:  
S'aplicarà els dies laborables en horari nocturn, i els dissabtes i festius en horari diürn i nocturn.  
Baixada de bandera: 3,55 euros.  
Preu per km recorregut: 1,34 euros.  
Preu per hora d'espera: 20,00 euros.  
Tarifa 3: Tarifa interurbana ordinària.  
S'hi aplicarà el que hi ha establit en l'article 2, apartat 1-A) de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (d'ara en avant, Ordre d'interurbanes) o en l'articulat de la norma que la substituïsca.  
Tarifa 4: Tarifa interurbana especial.  
S'aplicarà el que s'estableix en l'article 2, apartat 1-B) de l'Ordre d'interurbanes o conformement amb l'articulat de la norma que la substituïsca.  
Tarifa 0: Tarifa zero.  
S'aplicarà quan es produïsquen incidències no imputables a les persones usuàries, o quan el vehicle romanga parat en un servei urbà, per raons extraordinàries. En tot cas es donarà opció a la persona usuària perquè decidisca acabar el servei, abonant la tarifa fins al moment, o continuar amb el servei en tarifa 0. Igualment s'aplicarà quan se sobrepasse la quantia màxima permesa per als serveis recaptats telefònicament o telemàticament, als quals es refereix l'article 8.  
  
Preu per km recorregut: 0,00 euros.  
Preu per hora d'espera: 0,00 euros.  
Tarifa R: Tarifa retorn.  
En cap cas es cobraran els retorns.  
Preu per km recorregut: 0,00 euros.  
Preu per hora d'espera: 0,00 euros.  
  
Article 3. Definició dels horaris i els festius  
1. Es considerarà horari diürn el comprés entre les 07.00 hores i les 21.00 hores del mateix dia.  
2. Es considerarà horari nocturn el comprés entre les 21.00 hores i les 07.00 hores de l'endemà.  
3. A l'efecte d'aplicació de la tarifa 2, es consideraran festius els que hagen sigut declarats com a tals per les administracions competents d'aplicació en la Comunitat Valenciana, així com el segon dilluns de Pasqua.  
  
Article 4. Mínims de percepció  
1. Els mínims de percepció es cobraran únicament quan la suma de la tarifa i, si escau, el suplement, siguen inferiors a les quanties que s'especifiquen en l'apartat 3 d'aquest article. Si és aplicable el mínim de percepció, no es percebrà cap import per cap altre concepte.  
  
2. En relació amb l'import establit com a mínim de percepció, no serà obligatòria la seua aparició immediata en el taxímetre en la baixada de bandera. Podrà percebre's quan, finalitzat el servei, el taxímetre indique una quantitat inferior a aqueix import, mai de manera addicional.  
  
3. Quantia dels mínims de percepció:  
Per servei prestat en horari diürn: 4,30 euros.  
Per servei prestat en horari nocturn: 5,40 euros.  
  
Article 5. Suplement per nit especial  
1. El suplement per nit especial s'aplicarà els dies 24 i 31 de desembre, entre les 21.00 hores i les 07.00 hores de l'endemà. El seu import serà de 5,00 euros.  
2. El suplement de nit especial se sumarà de manera automàtica a la tarifa corresponent, i s'introduirà en el taxímetre a l'inici del servei, abans de posar el vehicle en moviment.  
  
Article 6. Obligatorietat del canvi i mitjans de pagament  
1. Els qui realitzen la prestació del servei hauran de facilitar a les persones usuàries del taxi canvie fins a 20 - si el preu del trajecte és inferior a aquesta quantitat. Si l'import a satisfer és superior a 20 ?, se li haurà de facilitar canvi fins als 50 ?.  
2. En tots els vehicles de l'àrea de prestació conjunta de Requena-Utiel/Valle de Cofrentes-Ayora, es posarà a la disposició de les persones usuàries un terminal punt de venda (TPV) o datàfon per a targetes de dèbit o crèdit.  
3. Les persones conductores podran així mateix percebre la carrera a través d'altres mitjans de pagament (telefonia mòbil) si la persona usuària ho sol·licita i el vehicle disposa d'aquests mitjans.  
4. Del servei realitzat s'entregarà, als qui l'utilitzen, un document justificatiu d'aquest, emés per la impressora del taxímetre, en el qual conste el preu, l'origen i la destinació del servei, el número d'autorització del taxi, la tarifa aplicada i la identificació de la persona titular de l'autorització. La direcció general competent en matèria de transport podrà establir mitjançant resolució un model de rebut per a entregar als qui el sol·liciten.  
  
Article 7. Sistema tarifari i visibilitat del quadre de tarifes  
1. El sistema tarifari està integrat pel taxímetre, el mòdul lluminós situat en la part superior del vehicle indicador de la tarifa i la impressora vinculada al taxímetre.  
2. El mòdul lluminós estarà vinculat al taxímetre i indicarà en tot moment la tarifa que corresponga, permetent la seua visualització exterior. La direcció general competent en matèria de transport podrà regular mitjançant resolució les funcionalitats del mòdul lluminós superior.  
  
3. Podrà incorporar-se al vehicle algun tipus de funcionalitat que permeta identificar situacions de risc potencial per a la persona que presta el servei de taxi.  
4. Els vehicles de l'àrea de prestació conjunta de Requena-Utiel/Valle de Cofrentes-Ayora mostraran en lloc perfectament visible per a la persona usuària, un exemplar adhesiu amb totes les tarifes vigents, d'acord amb l'annex d'aquesta ordre.  
5. Igualment, en lloc perfectament visible per a la persona usuària es col·locarà un adhesiu amb les normes d'ús, segons el model de l'annex II d'aquesta ordre.  
6. El valor monetari de cada salt de taxímetre serà de cinc cèntims d'euro (0,05 ?).  
  
Article 8. Imports màxims d'arribada en serveis sol·licitats telemàticament o telefònicament  
1. En els serveis recaptats telemàticament o telefònicament, la persona que preste el servei haurà d'arribar al punt de recollida de la persona usuària sense que el taxímetre excedisca les quantitats màximes que es determinen a continuació:  
Per a serveis sol·licitats des del mateix municipi al de residència del taxista: 3,50 euros.  
Per a serveis sol·licitats des d'un municipi diferent del de residència del taxista: 4,30 euros.  
2. Aquests màxims s'aplicaran amb independència de la mena de servei, i de l'hora i dia de la setmana en què se sol·licite aquest servei.  
  
  
DISPOSICIONS ADDICIONALS  
  
Primera. Clàusula d'inexistència de despesa  
L'aplicació i el desenvolupament d'aquesta ordre no té incidència en la dotació de tots i cadascun dels capítols de despesa de la Generalitat i, en tot cas, les despeses hauran de ser ateses amb els mitjans personals i materials existents en aquesta conselleria.  
  
Segona. Festius a efectes tarifaris  
A l'efecte de l'aplicació de les tarifes, tindran la consideració de festius en l'àrea de prestació conjunta del taxi de Requena-Utiel/ Valle de Cofrentes-Ayora els dies que hagen sigut declarats com a tals per les administracions competents d'aplicació a la Comunitat Valenciana, així com el segon dilluns de Pasqua.  
  
  
DISPOSICIÓ TRANSITÒRIA  
  
Única. Aplicació de les tarifes  
La introducció de les tarifes haurà de realitzar-se abans del dia 1 de gener de 2022, de manera que els taxímetres queden programats per a iniciar l'aplicació efectiva de les tarifes en aquesta data.  
  
  
DISPOSICIÓ DEROGATÒRIA  
  
Única. Derogació normativa  
Queda expressament derogada l'Ordre 2/2015, de 22 de desembre, de la Conselleria d'Habitatge, Obres Públiques i Vertebració del Territori, per la qual s'estableix el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de Requena-Utiel/Valle de Cofrentes-Ayora. Així mateix, queden derogades les disposicions del mateix o inferior rang que s'oposen al que es disposa en la present ordre.  
  
DISPOSICIONS FINALS  
  
Primera. Aplicació i execució  
Es faculta la persona titular de la direcció general competent en matèria de transport per a l'aplicació i execució de la present ordre.  
  
  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 5 de novembre de 2021  
  
El conseller de Política Territorial,  
Obres Públiques i Mobilitat,  
ARCADI ESPAÑA GARCÍA